Federal Reserve System

Federal Reserve System (Fed) on Yhdysvaltain keskuspankki, joka aloitti toimintansa marraskuussa 1914. Sen toiminta perustuu edellisenä vuonna hyväksyttyyn lakiin nimeltä Federal Reserve Act.

Federal Reserve System on puolivaltiollinen järjestelmä, johon kuuluu 12 yrityksen tavoin järjestettyä alueellista keskuspankkia sekä kaksi merkittävää päätöksentekoelintä, jotka ovat Yhdysvaltain presidentin nimittämä ja senaatin hyväksymä johtokunta Washingtonissa sekä avomarkkinakomitea. Rahapolitiikan välineenä käytetään diskonttokorkoa ja pankeille asetettua varantovaatimusta, joista vastaa johtokunta. Näitä tärkeämpi väline on avomarkkinaoperaatiot, joista vastaa avomarkkinakomitea. Federal Reserve System laskee liikkeelle Yhdysvalloissa käytettävät setelit.

Keskuspankin pääjohtajana on 1. helmikuuta 2018 alkaen Jerome Powell (johtokunnan puheenjohtaja).

 Historia 
Federal Reserve -järjestelmä luotiin vuoden 1907 kriisin jälkeen vuonna 1913. Sen tehtävänä oli tarjota joustava valuutta, joka sopeutui talouden muutoksiin, ja toimia viimeisenä lainanantajana rahoitusvakauden turvaamiseksi.

 Ensimmäisen maailmansodan jälkeen 
Ensimmäisen maailmansodan jälkeen Federal Reserve alkoi painottaa työllisyyttä, reaalitaloutta ja hintavakautta, mikä heijasti laajempia yhteiskunnallisia muutoksia, kuten äänioikeuden laajentumista ja työväenliikkeiden kasvua. 

1920-luvulla Fed tasapainotti kultakantaan sidottua ulkoista vakautta ja sisäistä vakautta (hinnat, tuotanto, työllisyys), mutta kultakanta rajoitti sen toimintaa. Fedin noudattama "real bills" -doktriini, joka salli lainat vain itsestään likvidoituvilla yritystodistuksilla, johti tiukkaan rahapolitiikkaan vuonna 1928, mikä laukaisi taantuman 1929 ja pahensi suurta lamaa 1930–1933, kun Fed ei toiminut viimeisenä lainanantajana. Rahan tarjonnan romahdus aiheutti deflaation ja talouskriisin. 

 Suuren laman jälkeen 
Suuren laman jälkeen Fed uudistettiin vuosien 1933 ja 1935 pankkilailla, jotka siirsivät vallan keskuspankista hallintoneuvostolle ja alistivat Fedin valtiovarainministeriölle. Itsenäisyys palautui vuonna 1951, jolloin Fed alkoi William McChesney Martinin johdolla harjoittaa vastasyklistä politiikkaa, joka lievensi taantumia ja piti inflaation alhaisena Bretton Woods -järjestelmän puitteissa. 

 Toisen maailmansodan jälkeen 
1960-luvulla Fed siirtyi keynesiläiseen politiikkaan painottaen työllisyyttä inflaation kustannuksella, mikä johti suureen inflaatioon 1960–1970-luvuilla. Inflaatio-odotukset kiihtyivät, kunnes Paul Volckerin rahapolitiikan kiristys (1979–1982) nosti korot kaksinumeroisiksi, aiheuttaen taantuman mutta murtaen inflaation. 

1990-luvulta lähtien Fed on noudattanut implisiittistä inflaatiotavoitetta, käyttäen federal funds -korkoa politiikkavälineenään, muistuttaen kultakannan aikaista sitoutumista hintavakauteen. Keskuspankkien riippumattomuus on ollut keskeinen kehityskulku. Alun perin yksityiset keskuspankit olivat riippumattomia mutta sidottuja kultakantaan. 

 Johtokunta 
Johtokunnassa (Board of Governors of the Federal Reserve System) on seitsemän jäsentä, joiden toimikausi on 14 vuotta, ellei presidentti poista heitä asemastaan. Johtokunta ei saa rahoitusta liittovaltiolta, vaan juuri toisin päin.

 Avomarkkinakomitea 
Avomarkkinakomitea Federal Open Market Committee koostuu seitsemästä johtokunnan jäsenestä, viidestä alueellisen keskuspankin pääjohtajasta sekä seitsemästä äänivallattomasta jäsenestä. New Yorkin alueen keskuspankilla on pysyvä äänivalta. Johtokunta valitsee kuusi muuta jäsentä alueellisista keskuspankeista kiertoperiaatteella. Perinteisesti puheenjohtajaksi on valittu johtokunnan puheenjohtaja ja varapuheenjohtajaksi New Yorkin alueen keskuspankin pääjohtaja.

Komitea valvoo avomarkkinoiden toimintaa, määrittää rahalajien kokonaismäärien kasvurajat ja johtaa keskuspankin toimintaa valuuttamarkkinoilla. Komitea päättää ohjauskorosta (federal funds target rate).

Komitea päättää koroista kahdeksan kertaa vuodessa etukäteen tiedossa olevina ajankohtina. Tarvittaessa korosta voidaan päättää muulloinkin.
FED:in johtokunnan nykyiset jäsenet
 Pääjohtajat Astunut virkaan Jättää viran75px(johtokunnan puheenjohtaja) (johtokunnan puheenjohtaja)
 (uudelleennimitetty) (johtokunnan puheenjohtaja) (keskuspankin pääjohtaja)
 (uudelleennimitetty) (keskuspankin pääjohtaja)75px(johtokunnan varapuheenjohtaja) (johtokunnan varapuheenjohtaja) (johtokunnan varapuheenjohtaja) (keskuspankin pääjohtaja) (keskuspankin pääjohtaja)75px(johtokunnan varapuheenjohtaja) (johtokunnan varapuheenjohtaja) (johtokunnan varapuheenjohtaja) (keskuspankin pääjohtaja) (keskuspankin pääjohtaja)75px (uudelleennimitetty)75px75px75px

 Alueelliset keskuspankit 

Alueelliset keskuspankit, Federal Reserve Banks myöntävät yksityisille pankeille osakkeita, mikä tekee niistä keskuspankkijärjestelmän jäseniä ja lain mukaan velvoittaa ne ylläpitämään osaltaan Yhdysvaltain valuuttavarantoa. Vastineeksi ne saavat osinkoa keskuspankin tuotosta.

Alueellisten konttoreiden sijaintikaupungit  

 Alue Alueellinen keskuspankki  Sivukonttori Kotisivut Pääjohtaja 1  A Boston   http://www.bos.frb.org   Eric S. Rosengren 2  B  New York City Buffalo, New York (suljettiin 2008)http://www.newyorkfed.org  John C. Williams 3  C  Philadelphia   http://www.philadelphiafed.org  Patrick T. Harker 4  D  Cleveland Cincinnati, OhioPittsburgh, Pennsylvaniahttp://www.clevelandfed.org  Loretta J. Mester 5  E RichmondBaltimore, MarylandCharlotte, Pohjois-Carolinahttp://www.richmondfed.org Thomas Barkin 6  F  Atlanta Birmingham, AlabamaJacksonville, FloridaMiami, FloridaNashville, TennesseeNew Orleans, Louisianahttp://www.frbatlanta.org  Raphael Bostic 7  G  Chicago Detroit, MichiganDes Moines, Iowahttp://www.chicagofed.org  Charles L. Evans 8  H  St Louis Little Rock, ArkansasLouisville, KentuckyMemphis, Tennesseehttp://www.stlouisfed.org  James B. Bullard 9  I  Minneapolis Helena, Montanahttps://www.minneapolisfed.org  Neel Kashkari 10  J  Kansas City Denver, ColoradoOklahoma City, OklahomaOmaha, Nebraskahttp://www.kansascityfed.org  Esther George 11  K  Dallas El Paso, TeksasHouston, TeksasSan Antonio, Teksashttp://www.dallasfed.org  Robert Steven Kaplan 12  L  San Francisco Los Angeles, KaliforniaPortland, OregonSalt Lake City, UtahSeattle, Washingtonhttp://www.frbsf.org  Mary C. Daly

Alueellisten keskuspankkien valuuttavarannot 
 Aluekonttori  Valuuttavaranto (USD)Kaikkien aluepankkien varannot yhteensä 4,48 biljoonaa USD FED New York  2,46 biljoonaa USD FED San Francisco  583 miljardia USD  FED Richmond  278 miljardia USD FED Atlanta  260 miljardia USD FED Chicago  181 miljardia USD FED Dallas  168 miljardia USD FED Cleveland  140 miljardia USD FED Boston  129 miljardia USD FED Philadelphia  124 miljardia USDFED Kansas City  70 miljardia USD FED St. Louis  56 miljardia USDFED Minneapolis 36 miljardia USD 

 Kriittiset näkemykset 

Jotkut pitävät keskuspankkijärjestelmää liittovaltion edun vastaisena ja syyttävät keskuspankin toimivan enemmän omistajiensa kuin liittovaltion eduksi. Liittovaltion kannalta olisi edullisempaa, jos se itse laskisi liikkeelle setelit ja hallitsisi rahapolitiikkaa. Kriittisen näkemyksen mukaan liittovaltion velkaantuminen kasvattaa vain keskuspankin voittoa ja luo tilanteen, jossa keskuspankin etu on vastakkainen liittovaltion edun kanssa. Lisäksi väitetään, että kaikki keskuspankin omistajat eivät ole julkisesti selvillä.

Yhdysvaltain historiassa keskuspankkia ovat hallinnoineet vuorotellen sekä liittovaltio että yksityisomisteinen pankki. Useat itsenäisyysjulistuksen allekirjoittajat olivat vahvasti liittovaltion hallinnoiman keskuspankin puolestapuhujia. Yhdysvaltain perustuslaki asettaa rahapolitiikan hoitamisen liittovaltion tehtäväksi.

Fedin pääjohtajat
 Järjestys Pääjohtaja(Syntynyt-Kuollut) VirkakausiNimittänyt presidentti190pxCharles Hamlin10.8.1914 – 19.8.1916Woodrow Wilson290pxWilliam P. G. Harding10.8.1916 – 9.8.1922390pxDaniel R. Crissinger1.5.1923 – 15.9.1927Warren G. Harding490pxRoy A. Young4.10.1927 – 31.8.1930Calvin Coolidge590pxEugene Meyer16.9.1930 – 10.5.1933Herbert Hoover690pxEugene Robert Black19.5.1933 – 15.8.1934Franklin D. Roosevelt790pxMarriner S. Eccles15.11.1934 – 31.1.1948890pxThomas B. McCabe15.4.1948 – 31.3.1951Harry S. Truman990pxWilliam M. Martin2.4.1951 – 31.1.19701090pxArthur F. Burns1.2.1970 – 31.1.1978Richard Nixon1190pxG. William Miller8.3.1978 – 6.8.1979Jimmy Carter1290pxPaul Volcker6.8.1979 – 11.8.19871390pxAlan Greenspan11.8.1987 – 31.1.2006Ronald Reagan1490pxBen Bernanke1.2.2006 – 31.1.2014George W. Bush1590pxJanet Yellen1.2.2014 – 1.2.2018  Barack Obama1690pxJerome Powell1.2.2018 – virassaDonald TrumpJoe Biden

 Lähteet 
 Katsaus Yhdysvaltain rahapolitiikkaan, Euro & talous 4 • 2006
 Yhdysvaltain perustuslaki Article I, section 8 
 Creature of Jekyll Island  
 The Federal Reserve and the New World Order 

 Viitteet 

 Videot ja äänitteet 
 Kongressin edustaja Ron Paul  
 Money Masters sisältää suoria lainauksia asianosaisilta 

 Aiheesta muualla 
 Fedin kotisivut 
https://www.frbatlanta.org/
https://www.bostonfed.org/
https://www.chicagofed.org/
http://www.clevelandfed.org/
https://www.dallasfed.org/
https://www.kansascityfed.org/
https://www.minneapolisfed.org/
https://www.newyorkfed.org/
https://www.phil.frb.org/ 
https://www.richmondfed.org/
https://www.frbsf.org/
https://www.stlouisfed.org/
 https://federalreserveonline.org/ 

*
Luokka:Seulonnan keskeiset artikkelit